E-pad ehanoù Nedeleg em eus bet tro da amprouiñ an difazier evit a sell ar reizhañ  kevreadurezh. Mont a ra mat en-dro, nemet ar pezh a zo (un tammig) torr penn (un disterañ lakaomp) eo e ranker atav kregiñ adalek penn-kentañ holl an destenn... hag e oan o labourat war ul levr (Roparz Hemon  Nenn Jani ) 256 pajenn !! met dister a dra e gwirionez e-keñver an efedusted. Traoù all am eus gwelet... neo ket evit ar reizherez kevreadurezh (a zo digredus pegen efedus eo a lavaran adarre !), met kentoch evit ar reizhskrivañ :    * « fiñvskeudenndi » eo ar ger evit  sinema  ha neo ket   fiñskeudenndi  (ar pezh a ginnig ADD 2.2.1) : ur vi koukoug a zo er geriadur Roparzh Hemon, siwazh (an embannerien !!)... e-barzh al levr e kaver mat « fiñvskeudenndi » (ha neo ket fiñskeudenndi)  * un dra all a zo a-dreuz : « beajour-kenwerzh » a RANKER skrivañ ; ha neo ket « beajour-genwerzh » (diouzh ADD 2.2.1)  * traoùigoù all zo marteze... lavarout a rin dit ma kavan.  Pa m o echuet gant Nenn Jani (m eus bet diwar OCR hag emaon och adlenn evit ar poent) e kasin dit ar restr :  talvoudus eo forzh penaos, ha marteze e challo talvezout dit evit amprouiñ da veziant dibar !!    Trugarez choazh ha gourchemennoù dreist-holl evit ar pezh a rez evit ar brezhoneg.    Tomaz.